Alcatraz (seriál)

Alcatraz je americký sci-fi seriál, ktorý sa vysielal od 16. januára do 26. marca 2012 na americkej televíznej stanici Fox. Seriál sa zameriava na väzenie Alcatraz, ktoré bolo v roku 1963 zatvorené kvôli nevhodným podmienkam. Ideou seriálu je zmiznutie väzňov a strážcov v 1963, ktorí sa následne objavia v roku 2012 v modernom San Franciscu. Seriál má len jednu sériu, keďže bol zrušený pre nízku sledovanosť.

Postavy
 Rebecca Madsen (Sarah Jones), detektívka sanfranciskej polície. Do prípadu je zatiahnutá, keď jej starý otec - jeden z väzňov - zabije jej partnera. Vychoval ju brat jej starého otca, ktorý robil na Alcatraze dozorcu.
 Diego "Doc" Soto (Jorge Garcia), vlastník obchodu s komiksami, ktorý má doktorát z trestného práva a dejín občianskej vojny USA a autor kníh o Alcatraze.
 Emerson Hauser (Sam Neill), agent FBI, ktorý v roku 1963 ako prvý zistil, že z Alcatrazu všetci zmizli.
 Lucille "Lucy" Banerjee (Parminder Nagra), Hauserova kolegyňa, kedysi pracovala na Alcatraze ako psychologička, ktorá taktiež zmizla.

Série

Časti
Každá časť (okrem pilotnej časti) nesie názov podľa väzňa alebo dozorcu z Alcatrazu.

Sledovanosť
Seriál bol po prvej sérii zrušený kvôli nízkej sledovanosti. Pre porovnanie 16. januára 2012 sledovalo pilotnú časť v USA 10,05 milióna divákov, poslednú 26. marca 2012 už iba 4,75 milióna divákov.

Referencie

Televízne seriály USA
Vedecko-fantastické televízne seriály
Televízne seriály z roku 2012
Televízne seriály FOX